1944—1948 йылдарҙа П.И. Смирновтың баянсылар оркестрында уйнай.  1946 йылда  эшселәрҙең һәм хеҙмәткәрҙәрҙең Бөтә союз  үҙешмәкәр сәнғәт смотрында яҡшы сығыш яһай, Мәскәүҙә йомғаҡлау  концертында ҡатнаша. 1948 йылдың авгусынан 1949 йылдың ғинуарына тиклем Калугала   гитарасы-солист булып эшләй.   1949 йылдың апреленән 1954 йылдың июненә тиклем Ленинградта  А. В. Луначарский  исемендәге халыҡ музыка ҡоралы фабрикаһында  техник контроль бүлегендә ҡабул итеүсе булып эшләй. Бер үк ваҡытта 1949 йылда гитарасы  В.Ф. Вавилов  менән бергә дуэт ойоштора, дуэт 1962 йылға тиклем эшләй. 1957 йылда дуэт музыкант-башҡарыусылар конкурсында (бронза миҙал) һәм VI Бөтә донъя йәштәр һәм студенттар фестивале сиктәрендә гитарасыларҙың Халыҡ-ара конкурсында   (көмөш миҙал) лауреат була.  Шулай уҡ 1954 йылда Андронов Ленинград дәүләт эстрадаһында гитарасы-солист сифатында эшләй башлай.  1954—1955 йылдарҙа сиған йыры  һәм бейеүҙәре ансамбленең солисы була. 1960 йылда  эстрада артистарының Бөтә Рәсәй конкурсы дипломанты була. Шул ваҡыттан алып Луначарский исемендәге музыка ҡоралдары фабрикаһының  даими эксперты була.